b'\n_START_ARTICLE_\nZakon o izvr\xc5\xa1bi in zavarovanju Republike Slovenije\n_START_PARAGRAPH_\nZakon o izvr\xc5\xa1bi in zavarovanju (ZIZ) je Dr\xc5\xbeavni zbor Republike Slovenije sprejel na seji 30. junija 1998.\n_START_SECTION_\nUporaba in opredelitev zakona\n_START_PARAGRAPH_\nV 1. \xc4\x8dlenu zakona je opisana vsebina zakona, ki se glasi:_NEWLINE_Ta zakon dolo\xc4\x8da pravila, po katerih postopa sodi\xc5\xa1\xc4\x8de za prisilno izvr\xc5\xa1itev sodne odlo\xc4\x8dbe, ki se glasi na izpolnitev obveznosti, ter za zavarovanje terjatev._NEWLINE_Dolo\xc4\x8dbe tega zakona se uporabljajo tudi za prisilno izvr\xc5\xa1itev odlo\xc4\x8dbe, izdane v upravnem postopku ali v postopku za prekr\xc5\xa1ke, ki se glasi na izpolnitev denarne obveznosti, kot tudi za zavarovanje denarne terjatve, o kateri se odlo\xc4\x8da v upravnem postopku ali v postopku za prekr\xc5\xa1ke, razen \xc4\x8de je za to izvr\xc5\xa1bo oziroma zavarovanje z zakonom dolo\xc4\x8dena pristojnost drugega organa._NEWLINE_Dolo\xc4\x8dbe tega zakona se uporabljajo tudi za prisilno izvr\xc5\xa1itev notarskega zapisa._NEWLINE_Dolo\xc4\x8dbe tega zakona se uporabljajo za izvr\xc5\xa1bo in zavarovanje na ladji in letalu samo, \xc4\x8de poseben zakon tako dolo\xc4\x8da.'